Guida de Usator de Linux Mint/Installation de programmas

Antea de entrar in le materia, vos debe saper que installar un programma con Linux es multo facile. Quasi tote le distributiones de Linux include un Gerente de Software pro installar programmas con un sol clic. Como es normal, Linux Mint tamben lo ha — se appella Gerente de Software. Si, io lo sape, con le nomine non ha essite necessari pensar multo.
Ora nos lo videra  un poc plus basso.

## '''Administration de pacchettos con Linux Mint'''

Si vos es usante le systema Microsoft Windows, probabilemente vos non es familiarisate con le concepto de "pacchettos" (o packages in anglese). In facto, le Administration de Pacchettos es probabilemente le characteristica plus importante que manca in Microsoft Windows e le ration pro le qual illo es tanto vulnerabile.

Si vos installa Windows in vostre computator, vos notara que illo non ha multe applicationes. Vos non potera leger alcun del files, vos non potera navigar in certe paginas web, e vos non potera exequer certe operationes basic. In ultra, il ha le possibilitate que alcun del dispositivos de hardware non ha essite recognoscite.

Ma, post haber investite alcun tempore installante le correctores (drivers) appropriate, vos probabilemente trovara certe paginas web que offere programma de tertie parte... vos habera besonio de alcun instrumento pro extraher files, un insimul de programmas de officio, un antivirus, etc.

Le problema con isto es simple: vos es executante un version specific de Windows que ha essite testate per Microsoft. Quando vos adde applicationes de un altere editor... es vos secur que iste editor ha testate su application in vostre version specific de Windows? Ha essite testate le interactiones inter iste application e altere que vos ja installava? E finalmente... pote vos confider in iste editor? Forsan vos pote confider in Mozilla, OpenOffice, IBM e altere editores renominate, ma que occurre con le shareware incognite o con le fabricantes de antivirus?

Existe etiam un problema con le maniera in que programmas es installate in Windows: multe del installationes es static. Multe applicationes es distribuite in forma de enorme files .exe o files que non solmente contine le programma que vos vole, ma etiam tote le bibliothecas necessari pro illo.

Naturalmente, le majoritate del programmas que vos installa usa le mesme bibliothecas... e naturalmente, quando vos actualisa un de ille programmas, le alteres non es actualisate.

Le administration de applicationes es radicalmente melior in Linux e in tote le systemas operative moderne. Le pacchettos defini partes de programmas que pote depender de tote le altere o solmente de alcun. Le distributiones de Linux normalmente conserva tote le software que vos require, con le garantia que iste software ha essite testate e pacchettate pro poter lancear e distribuer.

Ponente un exemplo, quando vos installa Opera, Real Player o Google Earth in Linux Mint, iste applicationes non veni directemente ab Opera, Real o Google. Evidentemente, le applicationes original veni ab iste editores, ma solmente post que illes ha essite appropriate pacchettate e testate illes essera a vostre disposition.

In altere parolas, vos non debe haber besonio de visitar un motor de recerca in internet pro cercar programmas; tote lo que vos require es ja hic testate pro vos e pro vostre systema. E tote lo que vos debe facer es installar le pacchettos appropriate.

Linux Mint se actualisara automaticamente per medio de un instrumento appellate mintUpdate, que non solmente actualisara le systema operative, ma etiam tote le software installate in vostre machina.

Si vos acaba de discoperir isto ora, e vos tenta comprender como vos poterea perder tanto tempore sub Windows sin un administrator de pacchettos, le responsa es: «Nos non sape. Nos es surprendite que Windows veni sin un administrator de pacchettos, proque illo es usate in Linux ab le initios del decennio 1990».

Tote via, basta de sarcasmo! Vamos vider como installar applicationes con Linux Mint, como nos pote remover los, e como nos pote mantener tote actualisate.

## '''Le Gestor de Software'''

Iste es le option graphica le plus simple. Vos lo trovava in Menu –  Administration. In le fenestra principal, vos trovava icones pro seliger per categorias: internet, jocos, officio, graphicas, etc. Si vos clicca super un icone, vos videra tote le software disponibile connexe a iste categoria.

Quando vos ha seligite un programma specific, vos debe solmente premer le icone pro Installar lo; illo installara automaticamente e vos non habera a facer nulle altere cosa.

## '''Gestor de pacchettos Synaptic'''.

Synaptic es un instrumento graphic pro le installation de pacchettos. On pote initiar lo per un clic in Menu – Administration – Administrator de pacchettos Synaptic. Si on va a Configurationes – Repositorios, in le scheda “Altere Repositorios”, on pote adder altere repositorios.

Altere characteristicas de Synaptic:

In le parte inferior sinistre, on ha plure buttones que modifica le contento del latere sinistre.

*Sectiones: monstra differente sectiones que cataloga le software disponibile.

*Stato: cataloga le pacchettos como installate, non installate, nove, etc.

*Resultatos de Cerca: monstra le resultato de recercas precedente.

*Personalisate (custom filters): differente modos de catalogar le pacchettos in maniera personalisate.
Si tu vole cercar un pacchetto specific, tu pote usar, in le barra de instrumentos, le button Cerca rapide.

Si vos vole installar un pacchetto, vos debe clicar con le button dextre in le quadrato que es a sinistra del nomine del pacchetto. Postea, marca le option Marca pro installar. Quando vos ha marcate omne le pacchettos desirate, preme Applica (Apply) in le barra de instrumentos.

Reinstallar un programma.

Es possibile que un programma cessa de functionar correctemente, o mesmo que illo non se initia. In iste caso, il pote esser utile reinstallar le programma. Synaptic offere iste function de maniera multo facile.

Intra in Synaptic, cerca le pacchetto del programma, clicca con le button dextre in le parve quadrato al initio del nomine del pacchetto. In le menu emergente, clicca super le option *Marcar pro reinstallation*, e postea super Applica (Apply). Le programma essera installate de nove automaticamente.

Rememora que un connexion a internet es necessari.

## '''Alternativas al Synaptic: apt e aptitude'''

Le installation, disinstallation e actualisation de pacchettos pote anque esser gestionate ab le terminal con apt-get. Si, le terribile Terminal, que non es tanto difficile. Ni mesmo necessari.
Es un alternativa que vos pote usar – o non.

Apt-get es un del instrumentos essential per le usator avantiate in le distributiones de Gnu/Linux derivate de Debian, como Linux Mint e alteres.

Insimul con aptitude e alteres, illos es instrumentos de gestion de pacchettos .deb, que nos permitte installar software in Linux Mint con un fidelitate e stabilitate extraordinari.

Alcun exemplos de commandos de ‘apt-get’:

1. Actualisation del base de datos de pacchettos:

$ sudo apt update

2. Actualisation del systema:

$ sudo apt upgrade 

3. Installar un pacchetto:

$ sudo apt install nom_del_paquet 

4. Reinstallar un pacchetto:

$ sudo apt install --reinstall nom_del_paquet 

5. Elimination de un application:

$ sudo apt remove nom-del-pacchetto

6. Elimination de un pacchetto e de su files de configuration:

$ sudo apt remove--purge nom-del-pacchetto

7. Remover un pacchetto e tote su dependentias:

$ sudo apt autoremove nom-del-pacchetto

8. Cercar un pacchetto:

$ sudo apt search nom-del-pacchetto

9. Pro resolver dependentias pendente de reparar:

$ sudo apt install -f

10. Eliminar files .deb que ja es installate:

$ sudo apt autoclean

 Pro plus information super istes commandos, consulta le paginas del manual:

$ man apt

$ man apt-cache